**PREKIŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2022 m. d. Nr.

Vilnius

Sutarties šalys:

**PIRKĖJAS**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 1840 |
| **El. pašto adresas** | [info@chc.lt](mailto:info@chc.lt) |

**TIEKĖJAS**

|  |  |
| --- | --- |
| **Pavadinimas** | UAB Taiklu |
| **Buveinės adresas** | Ukrainiečių g. 4, LT-45234, Kaunas |
| **Juridinio asmens kodas** | 304437662 |
| **PVM mokėtojo kodas** | LT100010626312 |
| **Banko sąskaita** | LT987290000015467528 |
| **Atstovas ir atstovavimo pagrindas** |  |
| **Telefonas** | +37067033734 |
| **El. pašto adresas** | liudas@taiklu.lt |

1. **SUTARTIES DALYKAS**

1.1. Sutarties dalykas yra **statybinių ir ūkinių prekių** (toliau – **Prekės**) **pirkimas–pardavimas**. Prekių techniniai reikalavimai nurodyti Specialiųjų sąlygų 2 priede „Techninė specifikacija“ (toliau – **Techninė specifikacija**).

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1. Sutarčiai taikomas kainos apskaičiavimo būdas – kintamas įkainis. Pirkėjas perka Prekes pagal poreikį pagal užsakymo pateikimo dieną Tiekėjo viešai prieinamoje elektroninėje prekių užsakymo platformoje (internetinėje parduotuvėje) skelbiamus Prekių įkainius, atimant Sutarties 2.3 punkte nurodytą nuolaidą ar tuo metu galiojančią akciją pagal Techninės specifikacijos 3.5 punkto taisykles (jeigu akcija bus taikoma ir jei tuo metu galiojanti mažmeninė Prekės kaina su akcija yra mažesnė nei Prekės kaina pritaikius Sutartyje nurodytą nuolaidą)*,* **neviršijant Specialiųjų sąlygų 2.2 punkte nurodytos Sutarties maksimalios kainos**. Pirkėjas neįsipareigoja išpirkti Prekių preliminaraus kiekio ar bet kokios jo dalies. Pirkėjas turi teisę įsigyti ir į Techninės specifikacijos Priede Nr. 1 ir Nr. 2 nurodytų grupių apimtį nepatenkančias Prekes 2.1 punkte nustatyta tvarka.

1. 2.2. Sutarties maksimali kaina yra **189.000,00 eurų** (vienas šimtas aštuoniasdešimt devyni tūkstančiai eurų ir 00 ct), neįskaitant pridėtinės vertės mokesčio (toliau – **PVM**).
2. Sutarčiai taikomas 21 proc. dydžio PVM – **39.690,00 eurai** (trisdešimt devyni tūkstančiai šeši šimtai devyniasdešimt eurų ir 00 ct).
3. Sutarties maksimali kaina, įskaitant PVM – **228.690,00 eurai** (du šimtai dvidešimt aštuoni tūkstančiai šeši šimtai devyniasdešimt eurų ir 00 ct).

2.3. Tiekėjo Prekėms taikoma nuolaida – **20 (dvidešimt) %.**

2.4. Į Techninės specifikacijos Priede Nr. 1 ir Nr. 2 nurodytų Prekių grupių apimtį nepatenkančias Prekės sudarys ne daugiau kaip 10 procentų sutarties maksimalios kainos, nurodytos 2.2. punkte.

2.5. Tiekėjui tinkamai įvykdžius Pirkėjo užsakymą, Pirkėjas sumoka Tiekėjui per Bendrųjų sąlygų 5.11 punkte nurodytą terminą.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti Prekių trūkumus / defektus per 2 (dvi) darbo dienas nuo Pirkėjo pranešimo gavimo dienos.

3.2. Prekės turi būti pristatytos Pirkėjui arba paruoštos atsiėmimui per Tiekėjo pasiūlyme nurodytus terminus. Prekių pristatymo terminai ir/ ar Prekių paruošimo atsiėmimui terminai yra esminės sutarties nuostatos. Tiekėjui 3 kartus iš eilės nesilaikant numatytų terminų, Pirkėjas vienašališkai nutrauks sutartį Bendrųjų sąlygų 14.3 punkte nustatyta tvarka.

3.3. Tiekėjas pristato Prekes Pirkėjo užsakyme nurodytu adresu Vilniaus miesto ribose, įspėjęs Specialiųjų sąlygų 3.5. punkte nurodytą Pirkėjo įgaliotą asmenį elektroniniu paštu arba telefonu, per Tiekėjo pasiūlyme nurodytus terminus. Planuojama pristatomų Prekių užsakymo vertė ne mažesnė kaip 50,00 (penkiasdešimt) eurų be PVM, tačiau išimtinais atvejais Tiekėjas, Pirkėjui pageidaujant, turi pristatyti ir mažesnės vertės užsakymus be papildomo apmokėjimo.

3.4. Tiekėjas informuoja Specialiųjų sąlygų 3.5. punkte nurodytą Pirkėjo įgaliotą asmenį elektroniniu paštu arba telefonu apie Prekių paruošimo atsiėmimui, per Tiekėjo pasiūlyme nurodytus terminus.

3.5. Prekes priimti ir pasirašyti Prekių priėmimo–perdavimo aktą turinčių teisę Pirkėjo įgaliotų asmenų sąrašas nurodytas Sutarties priede Nr. 1. Apie Pirkėjo įgaliotų asmenų pasikeitimą Pirkėjas informuoja Tiekėją Specialiosiose sąlygose nurodytu Tiekėjo elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.

3.6. Pristatydamas Prekes Pirkėjui, Tiekėjas privalo pateikti Bendrosiose sąlygose bei Techninės specifikacijos 4 skyriuje nurodytus dokumentus.

3.7. Tiekėjas PVM sąskaitoje-faktūroje, privalo nurodyti Pirkėjo įgaliotą asmenį, priėmusį/užsakiusį Prekes.

3.8. Tiekėjas Sutarties vykdymui turi paskirti atsakingą asmenį, kuris priimtų Pirkėjo užsakymus bei teiktų visą reikalingą informaciją.

3.9. Sutarties vykdymo metu, Pirkėjui paprašius, Tiekėjas privalo redaguojamu formatu elektroniniu paštu pateikti ataskaitą, kurioje bus nurodytas: Prekių kodas, pavadinimas, mato vnt., nupirktas per tam tikrą laikotarpį Prekių kiekis ir Prekių vertė.

3.10. Prekių iškrovimas vykdomas Tiekėjo jėgomis ir sąskaita.

3.11. Prekių priėmimo metu ar per jų garantijos terminą nustačius, kad daugiau kaip 10 (dešimt) % Prekių partijoje brokuotos, nekokybiškos, Pirkėjas įgyja teisę nepriimti ir / ar grąžinti visą Prekių partiją (arba jos dalį) ir vienašališkai nutraukti Sutartį. Grąžinus Prekes, Tiekėjas privalo per 30 (trisdešimt) kalendorinių dienų grąžinti Pirkėjui pastarojo sumokėtą šių Prekių kainą ir išrašyti kreditinę Sąskaitą, jei Pirkėjo buvo priimta pirminė Sąskaita. Grąžintas Prekes Tiekėjas pasiima savo jėgomis ir savo sąskaita.

**4. PREKIŲ KOKYBĖS GARANTIJA**

4.1. Prekių kokybės garantijos terminas – gamintojo nustatytas.

4.2. Prekių kokybės garantijos taikymo tvarka nustatyta Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja Prekes pristatyti / suruošti atsiėmimui, pakeisti ar ištaisyti jų trūkumus, Pirkėjas nuo kitos dienos Tiekėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku pristatytų, nepakeistų ar Prekių su trūkumais kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo maksimalios Sutarties kainos, neįskaitant PVM.

5.2. Jei Pirkėjas uždelsia atsiskaityti už tinkamai Tiekėjo pristatytas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo maksimalios Sutarties kainos, neįskaitant PVM.

5.3. Tiekėjui nesilaikant Techninės specifikacijos 3.13 punkto reikalavimų dėl 1 (vieno) Prekių užsakymo Pirkėjui paruošimo atsiimti 1 (viename) Prekių atsiėmimo punkte, taip pat Pirkėjo pasirinktame Prekių atsiėmimo punkte, taikoma 30 Eur bauda už kiekvieną atvejį, ir Tiekėjas privalės atlyginti Pirkėjo patirtus nuostolius.

**6. SUTARTIES GALIOJIMO TERMINAS**

6.1. Sutartis laikoma sudaryta ir įsigalioja ją pasirašius įgaliotiems Šalių atstovams ir galioja iki visiško Sutartinių įsipareigojimų įvykdymo.

6.2 Bendras Prekių tiekimo terminas negali viršyti 36 (trisdešimt šešių) mėnesių. Paskutinis Prekių užsakymas gali būti pateiktas likus ne mažiau kaip 10 (dešimt) kalendorinių dienų iki Bendro Prekių tiekimo termino pabaigos. Šalys sutaria, kad Prekių tiekimo terminas yra esminė Sutarties sąlyga.

**7. PAKEIČIAMOS SUTARTIES BD SĄLYGOS**

7.1. Sutarties BD papildomos 6.17 punktu „Pirkėjas turi teisę Sutarties galiojimo laikotarpiu pareikalauti iš Teikėjo pateikti pagrindžiančius dokumentus dėl jo teikiamų prekių (įskaitant jų sudedamąsias dalis) ir teikiamų paslaugų atitikties Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 58 straipsnio 41 dalies 3 punkto nuostatoms“.

7.2. Sutarties BD papildomos 14.3.12 punktu „paaiškėjo Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 58 straipsnio 41 dalyje nurodytos aplinkybės”.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Tiekėjas yra susipažinęs ir jas vykdys.

8.2. Tiekėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

**PRIDEDAMA:**

1 priedas – Kontaktiniai adresai.

2 priedas – Techninė specifikacija su priedu Nr.1 ir Nr. 2.

3 priedas –Tiekėjo pasiūlymas su priedu.

4 priedas –Bendrosios sąlygos.

**8. ŠALYS**

|  |  |
| --- | --- |
| **Pirkėjas** | **Tiekėjas** |

**AB Vilniaus šilumos tinklai UAB Taiklu**

Finansų komandos vadovė Direktorius

Sutarties rengėjas ir už ataskaitų paskelbimą teisės aktų nustatyta tvarka CVP IS atsakingas: Pirkėjo Tiekimo grandinės komandos projektų vadovas

Už Sutarties vykdymą ir Sąskaitų priėmimą atsakingas: Turto valdymo ir priežiūros komandos

Įteikti: TVPK

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI** 
   1. Užsakovo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas - info@chc.lt
   2. Paslaugų teikėjo kontaktiniai adresai pranešimams siųsti: adresas - Ukrainiečių g. 4, Kaunas LT-45234, elektroninis paštas – liudas@taiklu.lt
2. **KONTAKTINIAI ASMENYS**
   1. Užsakovo atstovų, kurie bus atsakingi už šios Sutarties vykdymą, kontaktai:
   2. Paslaugų teikėjo atstovų, kurie bus atsakingi už šios Sutarties vykdymą, kontaktai:
   3. Už Sutarties paviešinimą atsakingas Tiekimo grandinės komandos projektų vadovas.

|  |  |  |
| --- | --- | --- |
|  |  |  |
| **Pirkėjo vardu:** | | **Tiekėjo vardu:** |

**AB Vilniaus šilumos tinklai UAB Taiklu**

Finansų komandos vadovė Direktorius